
Naslov: Tudi kmetje bodo s krmo pomagali poplavljencem
Napoved za voditelja:

Ob nedavnih poplavah v Bosni in Srbiji je bilo uničeno marsikaj, saj je bilo samo v Srbiji za več kot milijardo evrov škode. Med najbolj oškodovanimi so tudi številni kmetje, saj je veliko živine poginilo, tista, ki je ostala, pa je zdaj brez nujno potrebne krme. Zato so na pobudo Srbske pravoslavne cerkve začeli z zbiranjem krme za prizadete kmete v Bosni in Srbiji. Solidarnostno akcijo podpirajo tudi kmetje in kmečke zadruge na Dolenjskem, v Posavju in v Beli krajini.

T- Iz Novega mesta in Dolenjske GORAN ROVAN /

X- Snemalec in montažer Tomi Naglič /

Pobuda je hitro obrodila sadove in danes je v vseh prodajnih centrih sedmih kmetijskih zadrug na Dolenjskem, v Posavju in v Beli krajini že stekla akcija zbiranje krme za živino poplavljencev v Srbiji in Bosni.
T- JURE VONČINA /
X- direktor KZ Krka Novo mesto /

»Pričakujemo pravzaprav vse, za vse kategorije živali, predvsem drobnico in pa govedo in pa tudi vse ostalo. Dobrodošla je pravzaprav vsa močna krma, ki jo v tem trenutku verjamem potrebujejo.«
Za pomoč kmetom so se zavzeli pravoslavni paroh Peran Bošković ter športnika Raša Nesterovič in Goran Dragić.
T- PERAN BOŠKOVIĆ /
X- paroh srbske pravoslavne cerkve /

»Za to ker kmeti najbolj razumejo kmeta. Kmet kmeta najbolj razume, kako mu je težko zdej, kako trpi, ko vidi, da nima on, mu je pa še hujše, da vidi, da njegova živina nima kaj jest.«
T- RAŠA NESTEROVIĆ /
X- košarkar /

»V bistvu vse se začne in konča s prehrano pa s temi pridelki, ki jih kmeti pridelujejo. Prej se bojo oni postavili na noge, prej se bojo tud drugi ljudje pa država postavli na noge.«
Kljub temu, da se tudi kmetje v jugovzhodni Sloveniji vsako leto srečujejo s sušo in pomanjkanjem krme, bodo vseeno priskočili na pomoč. Nekateri pa so že pomagali.
T- JANEZ ŽIVIČ /
X- direktor KZ Krško /

»Takoj, ko smo imeli informacijo dejansko, do kakšne škode je prišlo, smo se takoj v zadrugi odločli in zbral finančna sredstva, kjer smo v trgovini potem nabavili te najnujnejše stvari za otroke, zdravila in to je blo že 20. maja odpeljano.«
T- JOŽE ŠVALJ /
X- kmet iz Dolenje Brezovice /

»Tem ljudem je treba vsekakor pomagat, sploh ker se zavedamo, kako je hudo, ker smo mi zdej dve let trpel grozno sušo, ki nam je pobrala vsaj dve tretjini pridelka in vemo, da je tudi zdej na teh območjih poplavljenih huda stiska s krmo za živino.«
Pričakujejo, da bodo prvi transporti krme za živino, ki jih bo izpeljala Slovenska vojska, odšli na prizadeta območja že čez 14 dni in da bodo kmetje nesebično pokazali svojo že večkrat izkazano solidarnost.
